Jamal Yunos

Dato' Sri **Jamal Md Yunos** (lahir 4 Ogos 1970) merupakan seorang pengusaha kedai Ikan Bakar Sekinchan dari Sungai Besar, Selangor dan Ketua Pemuda UMNO cawangan Sungai Besar. Beliau juga merupakan aktivis "Baju Merah" untuk menentang Bersih 5.  

Jamal Yunos pernah melarikan diri dari buruan polis mengunakan laluan tikus ke Indonesia dan bersembunyi di ladang. Walaupun masih menjadi buruan polis, Jamal Yunos menawarkan diri untuk bertanding jawatan Ketua Pemuda Umno. Beliau telah bertanding sebagai calon parlimen Sungai Besar atas tiket BN semasa pilihan raya ke-15 tetapi telah kalah kepada calon Perikatan Nasional.

## Tuduhan memfitnah Siti Nurhaliza
Jamal dikecam oleh segelintir peminat industri hiburan tanah air kerana tindakannya menyindir penyanyi terkenal negara, Datuk Seri Siti Nurhaliza kurang subur kerana masih tidak mempunyai cahaya mata. Sindiran itu dibuat selepas Siti memuat naik gambar beliau dan mengkritik tindakannya bertuala tanda protes terhadap masalah bekalan air. Berikut ialah komen pedas beliau: "Pesanan saya kepada Siti. Jaga air sendiri yang tidak berapa subur itu, atau cari air lain". 

## Aksi memecahkan botol arak
Insiden ini berlaku berikutan bantahan golongan Baju Merah terhadap pesta arak "The Better Beer Festival 2017" yang dijadualkan untuk dianjurkan di Publika, Mont Kiara di bulan Oktober 2017 http://www.kwiknews.my/news/dbkl-tolak-permohonan-penganjuran-better-beer-festival-2017 . 

Berikutan bantahan dari badan bukan kerajaan, parti politik dan ahli ulama, pihak Dewan Bandaraya Kuala Lumpur (DBKL) akur kepada tekanan, dan telah membatalkan penganjuran pesta tersebut.   

Laporan polis dibuat dan polis menahan Jamal dan sepuluh orang pengikutnya untuk disiasat di bawah Seksyen 143 Kanun Keseksaan kerana berhimpun secara haram https://www.malaysiakini.com/news/397415. Ketika ditahan, Jamal berkata beliau "rela digari daripada membiarkan anak Selangor mabuk arak". http://www.freemalaysiatoday.com/category/highlight/2017/10/06/saya-rela-digari-daripada-biar-anak-selangor-mabuk-arak-kata-jamal/ .

## Kesihatan dan perkembangan terkini

Pada September 2022, Jamal Yunos pernah dimasukkan ke hospital selepas jatuh sakit secara tiba-tiba semasa menghadiri program parti. Kesihatannya merosot lagi pada akhir 2023 apabila kanser paru-paru tahap empat berulang, menyebabkan beliau dimasukkan ke Prince Court Medical Centre pada Disember 2023.

Pada Mac 2025, keadaan kesihatan beliau dilaporkan semakin merosot selepas kanser merebak ke otak, menyebabkan beliau mengalami kesakitan di bahagian leher dan kepala, serta memerlukan rawatan lanjutan di hospital swasta. Beliau dilaporkan berada dalam keadaan lemah, mengalami penurunan berat badan yang ketara, dan sedang belajar semula untuk bercakap.

Pada Jun 2025, Jamal Yunos mengumumkan bahawa beliau kini bebas kanser tahap akhir selepas menjalani rawatan intensif selama lima bulan, menggambarkan perjuangan itu sebagai sukar tetapi didorong oleh semangat dan kecekalan.

Berhubung kes saman fitnah oleh Ahli Parlimen Seputeh, Teresa Kok (bermula 2017 berkaitan tuduhan dana Yayasan Warisan Anak Selangor), Mahkamah Tinggi memerintahkan Jamal membayar ganti rugi RM300,000 dan kos RM50,000 pada 2022. Rayuan beliau ditolak oleh Mahkamah Persekutuan pada Julai 2024. Pada Januari 2026, aset beliau (14 item bergerak bernilai lebih RM66,000) disita di rumahnya di Ampang Jaya untuk menyelesaikan baki kos guaman yang belum dibayar (RM66,061.85), walaupun ganti rugi RM300,000 telah diselesaikan sepenuhnya.

## Anugerah
* 
**  Sri Sultan Ahmad Shah Pahang (SSAP) - **Dato' Sri** (2015)
**  Darjah Indera Mahkota Pahang (DIMP) - **Dato' ** (2009)

## Rujukan
# http://www.kwiknews.my/news/dbkl-tolak-permohonan-penganjuran-better-beer-festival-2017  "DBKL Tolak Permohonan Penganjuran 'Better Beer Festival 2017"
# https://www.bharian.com.my/berita/politik/2017/09/324960/pas-kelantan-bantah-pesta-arak "Kelantan bantah pesta arak"
# https://www.malaysiakini.com/news/395895 "Polis dapat tahu rancangan pengganas di pesta arak"
# http://www.astroawani.com/berita-malaysia/jamal-yunos-pecahkan-botol-arak-tanda-protes-157023
# https://www.malaysiakini.com/news/397415 "Jamal ditangkap selepas aksi pecahkan botol arak"
# http://www.freemalaysiatoday.com/category/highlight/2017/10/06/saya-rela-digari-daripada-biar-anak-selangor-mabuk-arak-kata-jamal/"Saya  rela digari daripada biar anak Selangor mabuk arak, kata Jamal"